[bookmark: _Hlk121479696]Enghraifft o Gynllun Gwers Datblygiad Corfforol
	Dyddiad: 1/3/22
	Nifer y plant: 10
	Staff/Cymhareb: 1 Athro  
	Hyd: 20 munud

	Sesiwn: 2
	Oedran y plant yn fras: 4-5 oed
	Maint yr ardal ymarferol: Neuadd yr ysgol 


 
	Gweithgaredd cynhesu - Cofnodwch eich adfyfyrdodau ar gefn y cynllun gwers


	Gweithgaredd, esboniad, a’r offer sydd eu hangen 
	Ffocws y cysyniadau symud
	Pwyntiau addysgu a gwahaniaethu – Syniadau ar gyfer gwneud pethau’n haws/mwy anodd

	Gêm Goleuadau Traffig – Ardal wedi’i rhannu’n barthau gan ddefnyddio conau
Ar WYRDD mae’r plant yn rhedeg o gwmpas – os byddant yn dechrau taro mewn i’w gilydd, arafwch bethau a newid i gerdded 
Ar GOCH, mae’r plant yn stopio 

Pan fydd y plant yn gallu dilyn y cyfarwyddiadau uchod, ychwanegwch gyflymder (gan ddefnyddio conau gwyrdd a choch yn unig o hyd) e.e. ‘Rydyn ni’n mynd i deithio fel tractor... Ydy tractor yn araf neu’n gyflym?’  I newid y cyflymder, byddaf yn dweud wrthynt ‘Nawr rydyn ni’n mynd i deithio fel car rasio. Ydy car rasio yn araf neu’n gyflym? 

Cynnydd 1 – ychwanegu OREN (neidio). Gallant neidio mewn gwahanol ffyrdd a phenderfynu sut byddent yn hoffi teithio ar WYRDD – symud ar gyflymder gwahanol. 
Cynnydd 2 – ar GOCH, ychwanegwch y dasg i’r plant gydbwyso a chyflwyno’r gorchmynion bacio’n ôl (symud tuag yn ôl) a throelli (troi mewn cylch)   

Offer 
Conau coch, oren a gwyrdd i’r athro eu dal i fyny 

	Teithio – cerdded, rhedeg (gwyrdd), neidio (oren) 
  
Cyflymder – cyflym / araf (gwyrdd) 
 
Lefelau/cydbwyso (coch) 
	Defnyddiwch goch a gwyrdd yn unig i ddechrau wrth iddynt symud 
 
Ychwanegwch oren (neidio) a symud ymlaen i ychwanegu’r her i’r plant gydbwyso (coch) 
 
Heriwch y plant i symud tuag yn ôl  
 
Haws: defnyddiwch goch a gwyrdd yn unig; symudwch yn arafach  
 
Mwy anodd: symudiad cyflymach neu fwy heriol e.e. sgipio, carlamu 
  



	Sgil, Gweithgaredd a'r Offer sydd ei angen 
Cofnodwch eich adfyfyrdodau ar gefn y cynllun gwers 
	Cam/lefel y plant  Beth sydd ar goll?
	Pwyntiau addysgu / ciwiau
	Gwahaniaethu – Syniadau ar gyfer gwneud pethau’n haws/mwy anodd a chynnal diddordeb 

	Sgil: Dal/Rholio
Gweithgaredd: Fi i ti 
· Mewn parau, y plant yn rholio neu daflu’r bêl i’w gilydd
· Ar ôl 4 daliad llwyddiannus, symud un smotyn neu gylch ymhellach oddi wrth ei gilydd neu gymryd cam yn ôl
Offer:
· Peli mawr crwn o liwiau gwahanol a gweadau (sbwng, synhwyraidd) gwahanol  
· Smotiau 


	Camau cychwynnol/Datblygol
· Mae’r rhan fwyaf o’r plant yn araf yn ymateb ac yn cofleidio’r bêl  – angen datblygu sgiliau tracio
· Mae rhai plant yn cofleidio (dechrau tracio ond ddim yn defnyddio’u dwylo) ac ambell un yn dal â’u dwylo ond ym mharth-x yn unig 

	Taflwr: 
· Tafliad arc/enfys i barth X neu’r parth dal 

Daliwr: 
· Dwylo’n barod
· Gwylio’r bêl 


	Camau cychwynnol (datblygu tracio)
Haws: mynd yn ôl i rholio. Ychwanegu smotyn rhwng y plant i’w helpu i rolio’r bêl yn syth. 
Wrth iddynt wneud cynnydd:
· Cynyddu’r pellter 
· Symud i’w pengliniau/sefyll (mynd yn ôl i bellter llai ac yna symud ymlaen)
Datblygol / Rhai sy’n dâl â’u dwylo: 
Haws: Pasio i’r dwylo (sgwpio)/dal offer mwy o faint yn agos at ei gilydd
Wrth iddynt wneud cynnydd:
- Cynyddu’r pellter 
Mwy anodd: Pêl llai o faint/Taflu y tu allan i Barth X (pêl fawr)




Adfyfyrdodau ar eich Gwers Datblygiad Corfforol (Mae’r darnau wedi’u huwcholeuo i ddangos y cyswllt â’r ddamcaniaeth – does dim angen i chi gynnwys y rhain)
	Gweithgaredd cynhesu - ADFYFYRIO

	Sut oeddech chi’n teimlo yr aeth pethau?      Beth weithiodd yn dda/ddim cystal?      A fyddech chi’n newid unrhyw beth? 

	Cafodd y plant drafferth i ddod o hyd i le ar y dechrau, felly roedd yn rhaid i mi gyflwyno smotiau – byddaf yn gwneud hyn o’r dechrau y tro nesaf. Roedd yr ardd/ardal y gwnes i ei marcio â chonau braidd yn fach felly roedd angen i mi gynyddu’r lle (newid cyfyngiad amgylcheddol – yn cysylltu â’r ddamcaniaeth cyfyngiadau). Ar wyrdd dechreuodd y plant redeg o gwmpas yn gyflym iawn a tharodd un neu ddau i mewn i’w gilydd – roedd eu hymwybyddiaeth ofodol yn wael iawn (integreiddio synhwyraidd). Stopiais y gêm a’u cael i symud fel tractor fel y byddent yn arafu (newid cyfyngiad). Gwnaeth newid y cyflymder wahaniaeth mawr ac roedd y plant yn llwyddo i deithio o gwmpas heb fynd ar draws ei gilydd.

I ddechrau defnyddiais y conau coch a gwyrdd yn unig gan fod angen rhagor o ymarfer ar y plant o ran teithio o gwmpas heb daro mewn i’w gilydd, felly gofynnais iddyn nhw redeg a cherdded yn unig heb gyflwyno sgipio a charlamu.

Wrth gyflwyno cyfeiriad, cafodd y plant drafferth symud tuag yn ôl felly eto gofynnais iddyn nhw symud yn araf. 

Cyflwynais i gydbwyso ar 1 droed ar oren, ni wnes i ddefnyddio lefelau gan fod y plant yn cael trafferth cydbwyso ar 1 droed felly roeddwn i am iddynt ganolbwyntio/ymarfer hynny (cysylltu â’r system festibwlar). Mae angen i mi roi dewis iddynt y tro nesaf gan nad oedd rhai plant yn cael llwyddiant, h.y. 1 droed neu 1 droed ac 1 llaw, fel bod pawb yn cael llwyddiant (cysylltu â’r ddamcaniaeth cyfyngiadau) 

Roedd y plant yn dangos diddordeb mawr ac wrth eu bodd yn chwarae, roeddent hefyd yn ei hoffi pan gawsant gyfle i ddewis pa gerbyd roedden nhw eisiau bod. 



	Gerddi - ADFYFYRIO

	Sut oeddech chi’n teimlo yr aeth pethau?      Beth weithiodd yn dda/ddim cystal?      A fyddech chi’n newid unrhyw beth? 

	Gardd  / Gweithgaredd 1
Gwnaeth y plant wir fwynhau’r gêm ond roeddent yn ei chael yn anodd taflu’r bêl i barth x, sy’n golygu ei bod yn anodd i’r plant ddal y bêl – roedd y peli’n mynd i bobman. Roedd llawer o’r plant yn dangos camau cychwynnol – felly roedd angen datblygu eu tracio (cysylltu â chamau Gallahue). Y tro nesaf, cyn i mi eu cael i weithio mewn parau ar weithgaredd dal byddaf yn eu cael i weithio’n unigol gyda sgarff, gan daflu a dal fel eu bod yn cael llawer o ymarfer tracio a gobeithio llawer o lwyddiant. Fel cynnydd byddaf yn gweld a ydynt yn gallu taflu a dal sgarff tra’n symud o amgylch y lle (gan ychwanegu cerddoriaeth), a gyda’r rhai mwy abl byddaf hefyd yn clymu cwlwm yn y sgarff, fel ei bod yn teithio’n gyflymach (rheoli/ newid cyfyngiad).

Tynnwyd sylw rhai plant yn hawdd, felly mae angen cyflwyno targed/ysgogiad i sicrhau eu bod yn parhau i ganolbwyntio ac ar dasg. Anghofiais i ofyn iddynt newid offer gan fy mod yn ceisio mynd o amgylch pawb yn y grŵp – mae angen atgyfnerthu hyn y tro nesaf a gosod targed e.e. ar ôl cwblhau 4-6 daliad a chynyddu’r pellter 4 gwaith mae angen iddynt newydd yr offer h.y. lliw neu wead gwahanol (yn cysylltu â’r ddamcaniaeth cyfyngiadau) i gadw eu diddordeb  - offer mawr ar gyfer y camau cychwynnol. Efallai y byddaf yn cyflwyno tedis i ysgogi plant iau. Gallai hyn helpu gyda thaflu i barth x. I helpu gyda threfnu, bydd gennyf gylch ar gyfer y camau cychwynnol a chylch mwy heriol o offer ar gyfer y rhai sy’n dal â’u dwylo a byddaf yn annog y plant i deithio mewn ffyrdd gwahanol pan fyddant yn mynd i newid yr offer e.e. sgipio neu neidio i’r cylch - (cyfle arall i helpu datblygu geirfa symud)

Symudais y plant o gwmpas fel eu bod yn gweithio gyda rhywun oedd ar yr un lefel, gan nad oedd rhai o’r parau yn cydweddu. Gweithiodd hyn yn dda gan fy mod wedi gallu symud y rhai mwy abl ymlaen a newid y dasg i rolio ar gyfer y rhai oedd yn araf yn ymateb ac yn cofleidio (mae hyn yn cysylltu â’r ddamcaniaeth camau a chyfyngiadau)

Roedd y rhai oedd yn dal â’u dwylo yn cael llawer o lwyddiant. Mae angen cyflwyno peth offer mwy canolig a llai eu maint wythnos nesaf gan mai peli mawr a ddefnyddiwyd gan fwyaf a rhai o faint canolig (rheoli/newid cyfyngiad). 


	Gardd  / Gweithgaredd 2



	Gardd  / Gweithgaredd 3





